CELEX: 62016CN0489
Language: ro
Date: 2016-09-09 00:00:00
Title: Cauza C-489/16: Acțiune introdusă la 9 septembrie 2016 – Comisia Europeană/Marele Ducat al Luxemburgului

7.11.2016   
            
            
               RO
            
            
               Jurnalul Oficial al Uniunii Europene
            
            
               C 410/9
            
         Acțiune introdusă la 9 septembrie 2016 – Comisia Europeană/Marele Ducat al Luxemburgului
   (Cauza C-489/16)
   (2016/C 410/10)
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: J. Hottiaux, G. von Rintelen, agenți)
   
      Pârât: Marele Ducat al Luxemburgului
   
      Concluziile reclamantei
   
   
               —
            
            
               Constatarea faptului că, prin neadoptarea, pană la 16 iunie 2015, a actelor cu putere de lege și a actelor administrative pentru a se conforma Directivei 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european (JO L 343 din 14.12.3012, p. 32) sau, în orice caz, prin necomunicarea acestor dispoziții Comisiei, Marele Ducat al Luxemburgului nu și-a îndeplinit obligațiile care îi revin în temeiul articolului 64 alineatul (1) primul paragraf din directiva menționată;
            
         
               —
            
            
               obligarea Marelui Ducat al Luxemburgului, conform articolului 260 alineatul (3) TFUE, la plata unei penalități cu titlu cominatoriu în cuantum de 8 710 euro pe zi începând de la data pronunțării hotărârii în prezenta cauză pentru neîndeplinirea obligației de a comunica măsurile de transpunere a Directivei 2012/34/UE;
            
         
               —
            
            
               obligarea Marelui Ducat al Luxemburgului la plata cheltuielilor de judecată.
            
         
      Motivele și principalele argumente
   
   Termenul pentru transpunerea directivei a expirat la 16 iunie 2015.
   Din diferitele răspunsuri ale Marelui Ducat al Luxemburgului, în special din răspunsul la avizul motivat, reiese că, la peste un an de la expirarea termenului de transpunere prevăzut de directivă, Marelui Ducat al Luxemburgului nu adoptase măsurile impuse.
   Determinarea sancțiunii în temeiul articolului 260 alineatul (3) TFUE se întemeiază pe cele trei criterii aplicate în cadrul articolului 260 alineatul (2) TFUE, și anume gravitatea încălcării, durata acesteia și necesitatea asigurării unui efect disuasiv al sancțiunii pentru evitarea recidivei.